堅韌力右前足受傷 放棄遠征凱旋門大計
2024年05月08日 11:38
東網電視
更多新聞短片
「堅韌力」敗走春季天皇賞後，右前足趾骨骨折需要長唞。
Carrot Club昨日宣布，上月底於春季天皇賞大敗嘅4歲新星「堅韌力」，由於右前足趾骨骨折休養，決定放棄報名今年遠征法國凱旋門大賽。
「堅韌力」去季以3歲出道跑過6仗，除首戰跑第3外，接住取得5連勝佳績，最佳表現當然係响G1菊花賞，擊敗同主去年日本打吡大賽得主「琴鍵高奏」，練馬師尾關知人坦言對於呢匹馬房新星，响今季部署自然躊躇滿志。
然而今季首仗於金鯱賞復出，不敵「先見」跑第2，以為熱身後上場於春季天皇賞可以恢復水準，在戶崎圭太胯下，快跟至末段無以為繼，慘敗以第15名過終點，最終更係屋漏兼逢夜雨，右前足趾骨更被驗出骨折，練者透露暫時首要讓馬匹休養，且看進展如何，再作安排。